«**Լինել Աստրիդ Լինդգրենը**» (շվեդ.՝ Unga Astrid, դան․՝ Unge Astrid), 2018 թվականի կենսագրական հոգեբանական դրամա, որը նկարահանել է ռեժիսոր Պերնիլա Ֆիշեր Քրիստենսեն։ Ֆիլմն էկրան է բարձրացել 2018 թվականին և հիմնված է աշխարհահռչակ շվեդ գրող Աստրիդ Լինդգրենի կյանքի պատմության վրա։ Գլխավոր դերերը կատարել են Ալբա Աուգուսթը, Մարիա Բոննևին, Թրինե Դյուրհոլմը, Հենրիկ Ռաֆայելսենը, Մագնուս Կրեպերը, Բյորն Գուստաֆսոնը։ Ֆիլմի պրեմիերան կայացել է Բեռլինի 68-րդ միջազգային կինոփառատոնում 2018 թվականի փետրվարի 21-ին։ Այն ներկայացվել է «Ոսկե բզեզ» մրցանակի վեց անվանակարգում (այդ թվում նաև որպես լավագույն ֆիլմ)։

Սյուժե
------

Ֆիլմը պատմում է Աստրիդ Լինդգրենի մանկության և երիտասարդության, հայտնի մանկագիր դառնալու մասին։ Երեխաներն ամբողջ աշխարհից նամակներ են գրում ֆիլմի հերոսուհուն՝ արդեն տարեց Աստրիդ Լինդգրենին, որն իր մտքերում վերադառնում է երիտասարդության տարիներին Սմալենդում, որտեղ նա երջանիկ ապրում էր մեծ տանը՝ ծնողների, եղբայրների և քույրերի հետ։ Երիտասարդ Աստրիդ Էրիկսոնը շատ էր երևակայությունների գիրկն ընկնում և երազում էր գրել։ Հոր հովանավորությամբ աղջիկը հայտնվում է տեղական թերթում, որի խմբագիր խարիզմատիկ Բլումբերգը նկատել է իր պրակտիկանտի գրելու տաղանդը, ինչպես նաև երիտասարդությունն ու սուր միտքը։ Նա առանց սիրահարվում է երիտասարդ Աստրիդին և արժանանում նրա պատասխան սիրուն։ Իրավիճակը բարդանում է նրանով, որ Բլումբերգն ամուսնացած է։ Աղջիկը հղիանում է և, ամուսնացած չլինելով, ստիպված ծննդաբերում է Դանիայի մայրաքաղաք Կոպենհագենում, որտեղ կարիք չկար հայտնելու երեխայի հոր անունը։ Աստրիդի որդին՝ Լարսը, իր վաղ տարիներն անցկացրել է դանիական խնամատար ընտանիքի հետ։ Միևնույն ժամանակ Աստրիդը աշխատում է Շվեդիայի մայրաքաղաք Ստոկհոլմում՝ Royal Automobile Club-ում։ Ամբողջ վաստակը աղջիկն ուղարկում է Լարսին և նրա խնամակալ մորը՝ Մարիին։ Աշխատանքի ժամանակ Աստրիդը ծանոթանում է Ստուր Լինդգրենի հետ, որը հետագայում դառնում է նրա ամուսինը։ Որդու հետ բաժանումը Աստրիդին անտանելի ցավ է պատճառում։ Երբ Մարին ծանր հիվանդանում է, Աստրիդը Լարսին տանում է Ստոկհոլմ։ Մայր ու որդի փորձում են մտերմանալ, սակայն դա ամենևին էլ հեշտ չէ։ Բայց Աստրիդի երևակայությունն ու ստեղծագործական ունակությունները, գրելու հակումը կամաց-կամաց իրենց ազդեցությունն են ունենում։ Աստրիդը գրավում է որդու ուշադրությունը՝ փոքրիկին ներգրավելով իր հիասքանչ աշխարհում, նրա համար հորինում է զարմանալի հեքիաթներ և ֆանտաստիկ պատմություններ։

Դերերում
--------

* Ալբա Աուգուսթ – *Աստրիդ Լինդգրեն*
* Մարիա Ֆալ Վիկանդեր – *Աստրիդ Լինդգրենը տարեց հասակում*
* Մարիա Բոննևի – *Հաննա Էրիկսոն, Աստրիդ Լինդգրենի մայրը*
* Թրինե Դիրհոլմ – *Աստրիդ Լինդգրենի որդու՝ Լարսի խնամատար մայրը*
* Հենրիկ Ռաֆայելսեն – *Ռայնհոլդ Բլումբերգ, Աստրիդ Լինդգրենի որդու՝ Լարսի հայրը*
* Մագնուս Կրեպեր – *Աստրիդ Լինդգրենի հայրը*
* Բյորն Գուստաֆսոն – *Աստրիդ Լինդգրենի ամուսինը*
* Միրա Միտչել – *Բերտա;*
* Սոֆյա Կարեմիր – *Մադիկեն*

Արտադրություն
-------------

Հիմնական նկարահանումները տեղի են ունեցել Գերմանիայում և Շվեդիայում։

Ծանոթագրություններ
------------------

1. ↑  Ֆիլմերի շվեդական շտեմարան (շվեդերեն) — Svenska Filminstitutet.
2. ↑
3. ↑  Peterson, Jens (2018 թ․ փետրվարի 21). ""Unga Astrid" – en gripande film om Astrid Lindgren". *Aftonbladet* (in Swedish). Retrieved 2019 թ․ հունվարի 11.`{{cite web}}`: CS1 սպաս․ չճանաչված լեզու (link)
4. ↑  "Becoming Astrid - Cast | IMDbPro". *pro.imdb.com*. Retrieved 2020 թ․ դեկտեմբերի 26.
5. ↑  "De är nominerade till Guldbaggen 2019". *Aftonbladet* (in Swedish). 2019 թ․ հունվարի 3. Retrieved 2019 թ․ հունվարի 10.`{{cite web}}`: CS1 սպաս․ չճանաչված լեզու (link)
6. ↑  "Guldbaggevinnarna 2019" (in Swedish). 2019 թ․ հունվարի 28. Retrieved 2019 թ․ փետրվարի 16.`{{cite web}}`: CS1 սպաս․ չճանաչված լեզու (link)
7. ↑  Jofs, Stina. ""Astrid hade sagt nej, ett absolut och rungande nej."". *Vi* (in Swedish). Արխիվացված է the original 2018 թ․ հոկտեմբերի 25-ին. Retrieved 2019 թ․ հունվարի 11. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
8. ↑  Michael O'Sullivan (2018 թ․ նոյեմբերի 27). "This film about Pippi Longstocking's creator is a feminist coming-of-age tale". *The Washington Post*.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Box Office Mojo · FilmAffinity · Filmportal · Internet Movie Database · Metacritic · Rotten Tomatoes |

 |